ᱣᱟᱭ. ᱮᱥ. ᱡᱚᱜᱚᱱ ᱢᱳᱦᱚᱱ ᱨᱮᱰᱰᱤ

ᱣᱟᱭ. ᱮᱥ. ᱡᱚᱜᱚᱱᱢᱳᱦᱚᱱ ᱨᱮᱰᱰᱤ : (ᱭᱮᱫᱩᱜᱩᱨᱤ ᱥᱚᱸᱫᱤᱸᱴᱤ ᱡᱚᱜᱚᱱᱢᱳᱦᱚᱱ ᱨᱮᱰᱰᱤ) (ᱛᱮᱞᱩᱜᱩ : యెదుగూరి సందింటి జగన్మోహన్ రెడ్డి) (ᱡᱟᱱᱟᱢ ᱺ ᱒᱑ ᱰᱤᱥᱳᱢᱵᱚᱨ ᱑᱙᱗᱒)  ᱣᱟᱭ. ᱮᱥ. ᱡᱚᱜᱚᱱᱢᱳᱦᱚᱱ ᱨᱮᱰᱰᱤ ᱫᱚ ᱡᱩᱱ ᱒᱐᱐᱔ ᱠᱷᱚᱱ ᱣᱟᱭ ᱮᱥ ᱟᱨ ᱠᱚᱸᱜᱽᱨᱮᱥ ᱯᱟᱴᱤ ᱨᱤᱱᱤᱡ ᱢᱤᱫ ᱥᱤᱧᱚᱪᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱱᱤᱭᱟᱹ ᱚᱠᱛᱚ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾  ᱱᱩᱭ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ, ᱣᱟᱭ ᱮᱥ ᱤᱡ ᱦᱚᱯᱚᱱ ᱠᱟᱱᱟᱭ ᱾ ᱨᱟᱡᱽᱥᱮᱠᱷᱚᱨ ᱨᱮᱰᱰᱤ ᱫᱚ ᱠᱚᱰᱚᱯᱯᱟ ᱦᱚᱱᱚᱛ ᱠᱷᱚᱱ ᱒᱐᱐᱔ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱠᱚᱸᱜᱽᱨᱮᱥ ᱯᱟᱴᱤ ᱞᱟᱹᱜᱤᱫ ᱚᱵᱷᱤᱭᱟᱱ ᱮ ᱪᱟᱹᱞᱩ ᱠᱮᱫ-ᱟ ᱾ ᱟᱨ ᱒᱐᱐᱙ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱠᱚᱰᱚᱯᱯᱟ ᱵᱟᱪᱷᱱᱟᱣ ᱴᱮᱴᱷᱟ ᱠᱷᱚᱱ ᱥᱚᱝᱥᱚᱫᱽ ᱨᱤᱱᱤᱡ ᱥᱚᱦᱮᱛ ᱮ ᱵᱟᱪᱷᱚᱱ ᱮᱱᱟ ᱾ 

ᱟᱯᱚᱱ ᱡᱤᱭᱚᱱ

ᱣᱟᱭ. ᱮᱥ. ᱡᱚᱜᱚᱱᱢᱳᱦᱚᱱ ᱨᱮᱰᱰᱤ ᱟᱜ ᱡᱟᱱᱟᱢ ᱫᱚ ᱒᱑ ᱥᱮᱯᱴᱮᱢᱵᱚᱨ ᱑᱙᱗᱒ ᱦᱤᱞᱚᱜ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱠᱚᱰᱚᱯᱯᱟ ᱦᱚᱱᱚᱛ ᱨᱮ ᱣᱟᱭ ᱮᱥ ᱨᱟᱡᱽᱥᱮᱠᱷᱚᱨ ᱨᱮᱰᱰᱤ ᱟᱨ ᱣᱟᱭ ᱮᱥ ᱵᱤᱡᱚᱭᱟᱢᱢᱟ ᱟᱜ ᱜᱷᱟᱨᱚᱸᱡᱽ ᱨᱮ ᱢᱩᱫ ᱤᱥᱟᱭᱤ ᱨᱟᱡᱽᱟᱹᱨᱤᱛ ᱠᱟᱨᱵᱟᱨᱮᱛ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱒ ᱪᱟᱱᱚᱪ ᱫᱷᱟᱹᱨᱤᱡ ᱫᱚ ᱦᱟᱭᱫᱽᱨᱟᱵᱟᱫᱽ ᱯᱚᱵᱽᱞᱤᱠ ᱤᱥᱠᱩᱞ ᱮ ᱥᱮᱱ ᱞᱮᱱᱟ ᱾ ᱩᱱᱤ ᱫᱚ ᱵᱮᱪᱞᱳᱨ ᱳᱯᱷ ᱠᱚᱢᱚᱨᱥ ᱟᱫ ᱰᱤᱜᱽᱨᱤ ᱥᱟᱶᱛᱮ ᱥᱚᱱᱮᱨ ᱮ ᱥᱟᱹᱛ ᱠᱮᱫ-ᱟ ᱾ ᱩᱱᱤ ᱫᱚ ᱒᱘ ᱚᱜᱚᱥᱴ ᱑᱙᱙᱖ ᱦᱤᱞᱚᱜ ᱵᱷᱟᱨᱛᱤ ᱨᱮᱰᱰᱤ ᱥᱟᱶ ᱮ ᱵᱟᱯᱞᱟ ᱮᱱᱟ ᱾ ᱩᱱᱤ ᱨᱤᱱ ᱫᱚ ᱵᱟᱨᱮᱭᱟ ᱦᱚᱯᱚᱱ ᱮᱨᱟ ᱢᱮᱱᱟᱜ ᱠᱤᱱᱟ ᱾  

ᱣᱟᱭ ᱮᱥ ᱡᱚᱜᱚᱱ ᱢᱳᱦᱚᱱ ᱨᱮᱰᱰᱤ ᱫᱚ ᱢᱤᱫ ᱠᱮᱨᱮᱥᱛᱟᱱ ᱠᱟᱱᱟᱭ ᱾ ᱩᱱᱤᱭᱤᱡ ᱢᱤᱫ ᱦᱩᱰᱤᱧ ᱢᱤᱥᱨᱟ ᱫᱚ ᱣᱟᱭ ᱮᱥ ᱥᱚᱨᱢᱤᱞᱟ ᱢᱮᱱᱛᱮ ᱧᱩᱛᱩᱢ ᱟᱭᱟ, ᱡᱟᱦᱟᱸᱭ ᱫᱚ ᱢᱤᱫ ᱨᱟᱡᱽᱟᱹᱨᱤᱭᱟᱹ ᱦᱚᱸ ᱠᱟᱱᱟᱭ ᱾ 

ᱨᱟᱡᱽᱟᱹᱨᱤ ᱠᱟᱹᱢᱤ

ᱡᱚᱜᱚᱱ ᱢᱳᱦᱚᱱ ᱨᱮᱰᱰᱤ ᱟᱡ ᱵᱟᱵᱟ ᱣᱟᱭ ᱮᱥ ᱨᱟᱡᱽᱥᱮᱠᱷᱚᱨ ᱨᱮᱰᱰᱤ ᱫᱚ ᱣᱟᱭᱮᱥᱟᱨ ᱧᱩᱛᱩᱢ ᱛᱮ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ ᱩᱱᱤ ᱫᱚ ᱒᱐᱐᱔ ᱠᱷᱚᱱ ᱒᱐᱐᱙ ᱫᱷᱟᱹᱨᱤᱡ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱵᱟᱨ ᱫᱷᱟᱣ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱟᱠᱟᱱᱟ ᱾ ᱡᱚᱜᱚᱱ ᱢᱳᱦᱚᱱ ᱫᱚ ᱒᱐᱐᱔ ᱨᱮᱱᱟᱜ ᱠᱚᱰᱚᱯᱯᱟ ᱦᱚᱱᱚᱛ ᱨᱮᱱᱟᱜ ᱵᱟᱪᱷᱱᱟᱣ ᱚᱠᱛᱚ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱯᱟᱦᱴᱟ ᱠᱷᱚᱱ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫ-ᱟ ᱾ ᱒᱐᱐᱙ ᱨᱮ ᱡᱚᱜᱚᱱ ᱢᱳᱦᱚᱱ ᱫᱚ ᱠᱚᱰᱚᱯᱯᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱥᱚᱝᱥᱚᱫᱽ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾

ᱠᱟᱨᱵᱟᱨ

ᱡᱚᱜᱚᱱ ᱢᱳᱦᱚᱱ ᱨᱟᱣ ᱫᱚ ᱛᱮᱞᱩᱜᱩ ᱯᱟᱹᱨᱥᱤ ᱨᱮᱱᱟᱜ ᱫᱤᱱᱟᱹᱢ ᱦᱤᱞᱚᱜᱟᱜ ᱵᱮᱣᱨᱟ ᱥᱟᱠᱟᱢ ᱥᱟᱠᱥᱤ ᱟᱨ ᱴᱮᱞᱤᱵᱤᱡᱚᱱ ᱪᱟᱱᱮᱞ ᱥᱟᱠᱥᱤ ᱴᱤᱵᱷᱤ ᱨᱮᱱᱟᱜ ᱮ ᱛᱷᱟᱯᱚᱱ ᱟᱠᱟᱫ-ᱟ ᱾ ᱩᱱᱤ ᱫᱚ ᱵᱷᱟᱨᱛᱤ ᱥᱤᱨᱢᱤᱴ ᱨᱤᱱᱤᱡ ᱢᱩᱬᱩᱛ ᱩᱛᱱᱟᱹᱣᱤᱭᱟᱹ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ